கல்லூரி இறுதி ஆண்டில்,நண்பர்கள் அனைவரும் சேர்ந்து தூத்துக்குடியில் இருந்த விடுதி தோழியான ஜெயந்தியின் வீட்டுக்கு சென்று இருந்தோம்..தூத்துக்குடியில் இருந்து ஒன்றரை மணி நேர பயணத்தில் அமைந்த ஒரு சிறிய அழகிய கிராமம் அது.அவள் வீடு இருந்த தெருவிற்குள் நுழைந்ததும் ஒரு நிமிடம் அப்படியே நின்றுவிட்டேன்..அதன் அமைப்பை பார்த்தும் வண்ணநிலவனின் ரெய்நீஸ் ஐயர் தெரு நினைவில் வந்து மறைந்தது.. வண்ணநிலவனின் மற்றுமொரு அற்புத இலக்கிய படைப்பு ரெய்நீஸ் ஐயர் தெரு.ஆறே வீடுகள் அமைந்த ஒரு அழகிய தெருவின் மாந்தர்களை சுற்றியே இந்த கதை நிகழ்கின்றது.